title: Deċiżjoni tal-Kunsill (UE) 2018/615 tas-16 ta' April 2018 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banque de France

text:
               23.4.2018

               MT

               Il-Ġurnal Uffiċjali tal-Unjoni Ewropea

               L 102/9

         DEĊIŻJONI TAL-KUNSILL (UE) 2018/615
   tas-16 ta' April 2018
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banque de France
   IL-KUNSILL TAL-UNJONI EWROPEA,
   Wara li kkunsidra l-Protokoll Nru 4 dwar l-Istatuti tas-Sistema Ewropea ta' Banek Ċentrali u tal-Bank Ċentrali Ewropew, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u b'mod partikolari l-Artikolu 27.1 tiegħu,
   Wara li kkunsidra r-Rakkomandazzjoni tal-Bank Ċentrali Ewropew tad-9 ta' Marzu 2018 lill-Kunsill tal-Unjoni Ewropea dwar l-awdituri esterni tal-Banque de France (BĊE/2018/9) (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro għandhom jiġu awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.

               (2)

               Skont l-Artikolu L.142-2 tal-Kodiċi Monetarju u Finanzjarju, il-Kunsill Ġenerali tal-Banque de France għandu jaħtar żewġ awdituri statutorji biex jawditjaw il-kontijiet tal-Banque de France.

               (3)

               Il-mandat tal-awdituri esterni tal-Banque de France skada wara l-awditu għas-sena finanzjarja 2017. Jeħtieġ għaldaqstant li jinħatru awdituri esterni mis-sena finanzjarja 2018.

               (4)

               Il-Banque de France għażel lil Mazars u KPMG S.A. bħala l-awdituri esterni tiegħu għas-snin finanzjarji 2018 sal-2023.

               (5)

               Il-Kunsill Governattiv tal-BĊE rrakkomanda li Mazars u KPMG S.A. jinħatru b'mod konġunt bħala l-awdituri esterni tal-Banque de France għas-snin finanzjarji 2018 sal-2023.

               (6)

               B'segwitu għar-rakkomandazzjoni tal-Kunsill Governattiv tal-BĊE, id-Deċiżjoni tal-Kunsill 1999/70/KE (2) għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Fl-Artikolu 1 tad-Deċiżjoni 1999/70/KE, il-paragrafu 4 huwa ssostitwit b'dan li ġej:

      “4.   Mazars u KPMG S.A. huma b'dan approvati bħala l-awdituri esterni tal-Banque de France għas-snin finanzjarji 2018 sal-2023.”.

   Artikolu 2
   Din id-Deċiżjoni għandha ssir effettiva fil-jum tan-notifika tagħha.
   Artikolu 3
   Din id-Deċiżjoni hija indirizzata lill-BĊE.

      Magħmul fil-Lussemburgu, is-16 ta' April 2018.

            Għall-Kunsill

            Il-President

         F. MOGHERINI

      (1)  ĠU C 107, 22.3.2018, p. 1.

      (2)  Deċiżjoni tal-Kunsill 1999/70/KE tal-25 ta' Jannar 1999 dwar l-awdituri esterni tal-banek ċentrali nazzjonali (ĠU L 22, 29.1.1999, p. 69).


title: Deċiżjoni tal-Kunsill (UE) 2018/616 tas-17 ta' April 2018 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emendar tal-Anness XIII (Trasport) għall-Ftehim ŻEE

text:
                  23.4.2018

                  MT

                  Il-Ġurnal Uffiċjali tal-Unjoni Ewropea

                  L 102/11

            DEĊIŻJONI TAL-KUNSILL (UE) 2018/616
      tas-17 ta' April 2018
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emendar tal-Anness XIII (Trasport) għall-Ftehim ŻEE
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 91 u 172, flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, inter alia, l-Anness XIII (Trasport) għall-Ftehim ŻEE.

                  (3)

                  Ir-Regolament tal-Kummissjoni (UE) Nru 1305/2014 (3) għandu jiġi inkorporat fil-Ftehim ŻEE.

                  (4)

                  Għalhekk jenħtieġ li l-Anness XIII (Trasport) għall-Ftehim ŻEE jiġi emendat skont dan.

                  (5)

                  Għaldaqstant jenħtieġ li l-pożizzjoni tal-Unjoni fil-Kumitat Konġunt taż-ŻEE tkun ibbażata fuq l-abbozz ta' deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emendar propost tal-Anness XIII (Trasport) għall-Ftehim ŻEE, għandha tkun ibbażata fuq l-abbozz ta' deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fil-Lussemburgu, is-17 ta' April 2018.

               Għall-Kunsill

               Il-President

            E. ZAHARIEVA

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  Ir-Regolament tal-Kummissjoni (UE) Nru 1305/2014 tal-11 ta' Diċembru 2014 dwar l-ispeċifikazzjoni teknika għall-interoperabilità fir-rigward tas-subsistema “applikazzjonijiet telematiċi għas-servizz tat-trasport tal-merkanzija” tas-sistema ferrovjarja tal-Unjoni Ewropea u li jħassar ir-Regolament (KE) Nru 62/2006 (ĠU L 356, 12.12.2014, p. 438).

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2018
         ta' …
         li temenda l-Anness XIII (Trasport) għall-Ftehim ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:

                     (1)

                     Ir-Regolament tal-Kummissjoni (UE) Nru 1305/2014 tal-11 ta' Diċembru 2014 dwar l-ispeċifikazzjoni teknika għall-interoperabilità fir-rigward tas-subsistema “applikazzjonijiet telematiċi għas-servizz tat-trasport tal-merkanzija” tas-sistema ferrovjarja tal-Unjoni Ewropea u li jħassar ir-Regolament (KE) Nru 62/2006 (1) għandu jiġi inkorporat fil-Ftehim ŻEE.

                     (2)

                     Ir-Regolament (UE) Nru 1305/2014 iħassar ir-Regolament tal-Kummissjoni (KE) Nru 62/2006 (2), li huwa inkorporat fil-Ftehim ŻEE u li konsegwentement għandu jitħassar skont il-Ftehim ŻEE.

                     (3)

                     Għalhekk, jenħtieġ li l-Anness XIII għall-Ftehim ŻEE jiġi emendat skont dan,

               ADOTTA DIN ID-DEĊIŻJONI:
         Artikolu 1
         It-test tal-punt 37h (ir-Regolament tal-Kummissjoni (KE) Nru 62/2006) tal-Anness XIII għall-Ftehim ŻEE huwa sostitwit b'dan li ġej:
         “32014 R 1305: Ir-Regolament tal-Kummissjoni (UE) Nru 1305/2014 tal-11 ta' Diċembru 2014 dwar l-ispeċifikazzjoni teknika għall-interoperabilità fir-rigward tas-subsistema “applikazzjonijiet telematiċi għas-servizz tat-trasport tal-merkanzija” tas-sistema ferrovjarja tal-Unjoni Ewropea u li jħassar ir-Regolament (KE) Nru 62/2006 (ĠU L 356, 12.12.2014, p. 438).
         Ir-Regolament għandu, għall-finijiet ta' dan il-Ftehim, jinqara bl-adattamenti li ġejjin:
         Il-paragrafu li ġej għandu jiżdied wara t-Taqsima 7.1.4.(3) tal-Anness:

                     4.

                     L-Awtorità ta' Sorveljanza tal-EFTA għandu jkollha status ta' osservatur fil-Kumitat ta' Tmexxija.”

               Artikolu 2
         It-testi tar-Regolament (UE) Nru 1305/2014 bil-lingwa Iżlandiża u b'dik Norveġiża, li ser jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         Artikolu 3
         Din id-Deċiżjoni għandha tidħol fis-seħħ fi […], dment li jkunu saru n-notifiki kollha skont l-Artikolu 103(1) tal-Ftehim ŻEE (*1), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru xx/xxxx ta' x.xx.xxxx (3) [li tinkorpora d-Direttiva 2012/34/UE], skont liema data tkun l-iżjed tard.
         Artikolu 4
         Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji għall-Kumitat Konġunt taż-ŻEE

            (1)  ĠU L 356, 12.12.2014, p. 438.

            (2)  ĠU L 13, 18.1.2006, p. 1.

            (*1)  [Ma hu indikat ebda rekwiżit kostituzzjonali.] [Rekwiżiti kostituzzjonali indikati.]

            (3)  ĠU L …


title: Deċiżjoni tal-Kunsill (UE) 2018/635 tas-17 ta' April 2018 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emendar tal-Anness XXII (il-Liġi dwar il-Kumpanniji) u l-Protokoll 37 (li fih il-lista prevista fl-Artikolu 101) għall-Ftehim ŻEE

text:
                  25.4.2018

                  MT

                  Il-Ġurnal Uffiċjali tal-Unjoni Ewropea

                  L 105/21

            DEĊIŻJONI TAL-KUNSILL (UE) 2018/635
      tas-17 ta' April 2018
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emendar tal-Anness XXII (il-Liġi dwar il-Kumpanniji) u l-Protokoll 37 (li fih il-lista prevista fl-Artikolu 101) għall-Ftehim ŻEE
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 50 u 114, flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, inter alia, l-Anness XXII (il-Liġi dwar il-Kumpanniji) u l-Protokoll 37 (li fih il-lista prevista fl-Artikolu 101) għall-Ftehim ŻEE.

                  (3)

                  Ir-Regolament (UE) Nru 537/2014 tal-Parlament Ewropew u tal-Kunsill (3) għandu jiġi inkorporat fil-Ftehim ŻEE.

                  (4)

                  Id-Direttiva 2014/56/UE tal-Parlament Ewropew u tal-Kunsill (4) għandha tiġi inkorporata fil-Ftehim ŻEE.

                  (5)

                  Biex il-Ftehim ŻEE jiffunzjona sew, il-Protokoll 37 għall-Ftehim ŻEE għandu jiġi estiż sabiex jinkludi l-Kumitat tal-Korpi Ewropej għas-Sorveljanza tal-Awditjar, stabbilit permezz tar-Regolament (UE) Nru 537/2014, u l-Anness XXII għall-Ftehim ŻEE għandu jiġi emendat sabiex jispeċifika l-proċeduri ta' assoċjazzjoni ma' dan il-Kumitat.

                  (6)

                  Għalhekk, jenħtieġ li l-Anness XXII u l-Protokoll 37 għall-Ftehim ŻEE jiġu emendati skont dan.

                  (7)

                  Għaldaqstant jenħtieġ li l-pożizzjoni tal-Unjoni fil-Kumitat Konġunt taż-ŻEE tkun ibbażata fuq l-abbozz tad-deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emendar propost tal-Anness XXII (il-Liġi dwar il-Kumpanniji) u l-Protokoll 37 (li fih il-lista prevista fl-Artikolu 101) għall-Ftehim ŻEE, għandha tkun ibbażata fuq l-abbozz ta' deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fil-Lussemburgu, is-17 ta' April 2018.

               Għall-Kunsill

               Il-President

            E. ZAHARIEVA

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  Ir-Regolament (UE) Nru 537/2014 tal-Parlament Ewropew u tal-Kunsill tas-16 ta' April 2014 dwar rekwiżiti speċifiċi dwar l-awditjar statutorju ta' entitajiet ta' interess pubbliku u li jħassar id-Deċiżjoni tal-Kummissjoni 2005/909/KE (ĠU L 158, 27.5.2014, p. 77).

         (4)  Id-Direttiva 2014/56/UE tal-Parlament Ewropew u tal-Kunsill tas-16 ta' April 2014 li temenda d-Direttiva 2006/43/KE dwar il-verifiki statutorji tal-kontijiet annwali u tal-kontijiet konsolidati (ĠU L 158, 27.5.2014, p. 196).

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …
         ta'…
         li temenda l-Anness XXII (il-Liġi dwar il-Kumpanniji) u l-Protokoll 37 (li fih il-lista prevista mill-Artikolu 101) għall-Ftehim ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:

                     (1)

                     Ir-Regolament (UE) Nru 537/2014 tal-Parlament Ewropew u tal-Kunsill tas-16 ta' April 2014 dwar rekwiżiti speċifiċi dwar l-awditjar statutorju ta' entitajiet ta' interess pubbliku u li jħassar id-Deċiżjoni tal-Kummissjoni 2005/909/KE (1), kif ikkorreġut mill-ĠU L 170, 11.6.2014, p. 66, għandu jiġi inkorporat fil-Ftehim ŻEE.

                     (2)

                     Id-Direttiva 2014/56/UE tal-Parlament Ewropew u tal-Kunsill tas-16 ta' April 2014 li temenda d-Direttiva 2006/43/KE dwar il-verifiki statutorji tal-kontijiet annwali u tal-kontijiet konsolidati (2) għandha tiġi inkorporata fil-Ftehim ŻEE.

                     (3)

                     Biex il-Ftehim ŻEE jaħdem sew, il-Protokoll 37 għall-Ftehim ŻEE għandu jiġi estiż sabiex jinkludi l-Kumitat tal-Korpi Ewropej għas-Sorveljanza tal-Awditjar (CEAOB) stabbilit permezz tar-Regolament (UE) Nru 537/2014, filwaqt li l-Anness XXII għall-Ftehim ŻEE għandu jiġi emendat sabiex jispeċifika l-proċeduri ta' assoċjazzjoni ma' dan il-Kumitat.

                     (4)

                     Għalhekk, jenħtieġ li l-Anness XXII u l-Protokoll 37 għall-Ftehim ŻEE jiġu emendati skont dan,

               ADOTTA DIN ID-DEĊIŻJONI:
         Artikolu 1
         L-Anness XXII għall-Ftehim ŻEE għandu jiġi emendat kif ġej:

                     1.

                     Dan li ġej jiżdied mal-punt 10f (id-Direttiva 2006/43/KE tal-Parlament Ewropew u tal-Kunsill):

                                 “—

                                    32014 L 0056: Id-Direttiva 2014/56/UE tal-Parlament Ewropew u tal-Kunsill tas-16 ta' April 2014 (ĠU L 158, 27.5.2014, p. 196).

                           Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bl-adattament li ġej:
                     Fl-Artikolu 30c(3), fir-rigward tal-Istati tal-EFTA, il-kliem ‘kif imniżżla fil-Karta tad-Drittijiet Fundamentali tal-Unjoni Ewropea’ ma għandux japplika.”

                     2.

                     Dan li ġej jiddaħħal wara l-punt 10i (id-Direttiva 2013/34/UE tal-Parlament Ewropew u tal-Kunsill):

                                 “10j.

                                    32014 R 0537: Ir-Regolament (UE) Nru 537/2014 tal-Parlament Ewropew u tal-Kunsill tas-16 ta' April 2014 dwar rekwiżiti speċifiċi dwar l-awditjar statutorju ta' entitajiet ta' interess pubbliku u li jħassar id-Deċiżjoni tal-Kummissjoni 2005/909/KE (ĠU L 158, 27.5.2014, p. 77), kif ikkorreġut mill-ĠU L 170, 11.6.2014, p. 66.
                                 Il-modalitajiet għall-assoċjazzjoni tal-Istati tal-EFTA skont l-Artikolu 101 tal-Ftehim:

                                             L-awtoritajiet kompetenti tal-Istati tal-EFTA msemmija fl-Artikolu 32(1) tad-Direttiva 2006/43/KE għandu jkollhom id-dritt li jipparteċipaw bis-sħiħ fil-Kumitat tal-Korpi Ewropej għas-Sorveljanza tal-Awditjar (CEAOB), taħt l-istess kundizzjonijiet bħal awtoritajiet kompetenti tal-Istati Membri tal-UE iżda mingħajr id-dritt ta' vot. Il-membri mill-Istati tal-EFTA ma għandhomx ikunu eliġibbli għall-Presidenza tac-CEAOB skont l-Artikolu 30(6).

                                             Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:

                                                         (a)

                                                         Il-kliem ‘leġislazzjoni nazzjonali jew tal-Unjoni’ għandu jiġi sostitwit bil-kliem ‘il-Ftehim ŻEE jew leġislazzjoni nazzjonali’ u l-kliem ‘liġi nazzjonali jew tal-Unjoni’ għandu jiġi sostitwit bil-kliem ‘il-Ftehim ŻEE jew liġi nazzjonali’.

                                                         (b)

                                                         Fl-Artikolu 41, fir-rigward tal-Istati tal-EFTA:

                                                                     (i)

                                                                     il-kliem ‘Mis-17 ta' Ġunju 2020’ għandhom jinqraw ‘Minn sitt snin wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru …/… ta' … [din id-deċiżjoni]’;

                                                                     (ii)

                                                                     il-kliem ‘Mis-17 ta' Ġunju 2023’ għandhom jinqraw ‘Minn disa' snin wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru …/… ta' … [din id-deċiżjoni]’;

                                                                     (iii)

                                                                     il-kliem ‘is-16 ta' Ġunju 2014’ għandhom jinqraw ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru …/… ta' … [din id-deċiżjoni]’.

                                                                     (iv)

                                                                     il-kliem ‘sas-17 ta' Ġunju 2016’ għandhom jinqraw ‘sentejn wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru …/… ta' … [din id-deċiżjoni]’;

                                                         (c)

                                                         Fl-Artikoli 44, fir-rigward tal-Istati tal-EFTA, il-kliem ‘mis-17 ta' Ġunju 2017’ għandu jinqara ‘sena wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru …/… ta'… [din id-deċiżjoni]’.”

               Artikolu 2
         Il-punt li ġej huwa miżjud fil-Protokoll 37 għall-Ftehim ŻEE:

                        “40.

                        Il-Kumitat tal-Korpi Ewropej għas-Sorveljanza tal-Awditjar (CEAOB) (ir-Regolament (UE) Nru 537/2014 tal-Parlament Ewropew u tal-Kunsill).”

         Artikolu 3
         It-testi tar-Regolament (UE) Nru 537/2014, kif ikkorreġuti bil-ĠU L 170, 11.6.2014, p. 66, u d-Direttiva 2014/56/UE, li għandhom jiġu ppubblikati fl-ilsien Iżlandiż u dak Norveġiż, fis-Suppliment taż-ŻEE ta' Il-Ġurnal Uffiċjali tal-Unjoni Ewropea għandhom ikunu awtentiċi.
         Artikolu 4
         Din id-Deċiżjoni għandha tidħol fis-seħħ fi […], dment li jkunu saru n-notifiki kollha skont l-Artikolu 103(1) tal-Ftehim ŻEE (*1).
         Artikolu 5
         Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.

            Magħmul fi Brussell, …

                  Għall-Kumitat Konġunt taż-ŻEE

                  Il-President

                  Is-Segretarji għall-Kumitat Konġunt taż-ŻEE

            (1)  ĠU L 158, 27.5.2014, p. 77.

            (2)  ĠU L 158, 27.5.2014, p. 196.

            (*1)  [Ma ġew indikati l-ebda rekwiżiti kostituzzjonali.] [Rekwiżiti kostituzzjonali indikati.]


title: Deċiżjoni tal-Kunsill (UE) 2018/641 tas-17 ta' April 2018 dwar il-pożizzjoni li għandha tiġi adottata f'isem l-Unjoni Ewropea fi ħdan il-Kumitat ta' Assoċjazzjoni UE-Alġerija rigward il-modifika tal-kundizzjonijiet ta' applikazzjoni tal-preferenzi tariffarji għall-prodotti agrikoli u l-prodotti agrikoli pproċessati stabbiliti fl-Artikolu 14 tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu tal-Alġerija, min-naħa l-oħra

text:
               26.4.2018

               MT

               Il-Ġurnal Uffiċjali tal-Unjoni Ewropea

               L 106/17

         DEĊIŻJONI TAL-KUNSILL (UE) 2018/641
   tas-17 ta' April 2018
   dwar il-pożizzjoni li għandha tiġi adottata f'isem l-Unjoni Ewropea fi ħdan il-Kumitat ta' Assoċjazzjoni UE-Alġerija rigward il-modifika tal-kundizzjonijiet ta' applikazzjoni tal-preferenzi tariffarji għall-prodotti agrikoli u l-prodotti agrikoli pproċessati stabbiliti fl-Artikolu 14 tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu tal-Alġerija, min-naħa l-oħra
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu tal-Alġerija, min-naħa l-oħra (1) (il-“Ftehim ta' Assoċjazzjoni”), ġie ffirmat fit-22 ta' April 2002 u daħal fis-seħħ fl-1 ta' Settembru 2005.

               (2)

               Minħabba d-diffikultajiet li ltaqgħet magħhom ir-Repubblika Demokratika tal-Poplu tal-Alġerija (“l-Alġerija”) fit-tneħħija tat-tariffi tad-dazji doganali għall-prodotti agrikoli u l-prodotti agrikoli pproċessati, l-Unjoni u l-Alġerija laħqu ftehim dwar il-modifiki aċċettabbli għad-dazji bażi, il-kwantitajiet u l-kalendarju tat-tneħħija tat-tariffi inizjalment previsti, f'konformità mal-kundizzjonijiet stipulati fil-Protokoll Nru 2 u 5 għall-Ftehim ta' Assoċjazzjoni.

               (3)

               L-Artikolu 16 tal-Ftehim ta' Assoċjazzjoni jipprevedi, taħt ċerti kundizzjonijiet, il-modifika eventwali unilaterali tal-arranġamenti tariffarji miftiehma. Madankollu, il-Parti li tagħmel il-modifika għandha tagħti lill-importazzjonijiet li joriġinaw mill-Parti l-oħra, vantaġġ kumparabbli. F'konformità mal-Artikolu 16(2) tal-Ftehim ta' Assoċjazzjoni, il-Kumitat ta' Assoċjazzjoni UE-Alġerija (il-“Kumitat ta' Assoċjazzjoni”) għandu jiltaqa' biex iqis l-interessi ta' dik il-Parti l-oħra. Skont l-Artikolu 97 tal-Ftehim ta' Assoċjazzjoni, il-Kumitat ta' Assoċjazzjoni għandu jkollu s-setgħa li jieħu deċiżjonijiet għall-ġestjoni ta' dak il-Ftehim. Huwa opportun li l-Kumitat ta' Assoċjazzjoni jadotta deċiżjoni dwar il-modifiki previsti.

               (4)

               Huwa opportun li tiġi stabbilita l-pożizzjoni li għandha tiġi adottata f'isem l-Unjoni fi ħdan il-Kumitat ta' Assoċjazzjoni, minħabba li d-deċiżjoni tal-Kumitat ta' Assoċjazzjoni hija vinkolanti għall-Unjoni, skont l-Artikolu 97 tal-Ftehim ta' Assoċjazzjoni, u li ser ikollha influwenza determinanti fuq il-kontenut tal-liġi tal-Unjoni, b'mod partikolari fuq il-Protokolli Nru 2 u 5 tal-Ftehim ta' Assoċjazzjoni,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f'isem l-Unjoni Ewropea fi ħdan il-Kumitat ta' Assoċjazzjoni UE-Alġerija rigward il-modifika tal-kundizzjonijiet ta' applikazzjoni tal-preferenzi tariffarji għall-prodotti agrikoli u l-prodotti agrikoli pproċessati stabbiliti fl-Artikolu 14 tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu tal-Alġerija, min-naħa l-oħra, għandha tkun ibbażata fuq l-abbozz ta' Deċiżjoni tal-Kumitat ta' Assoċjazzjoni mehmuż ma' din id-Deċiżjoni.
   Artikolu 2
   Id-Deċiżjoni tal-Kumitat ta' Assoċjazzjoni għandha tiġi ppubblikata f'Il-Ġurnal Uffiċjali tal-Unjoni Ewropea ladarba tiġi adottata.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, is-17 ta' April 2018.

            Għall-Kunsill

            Il-President

         E. ZAHARIEVA

      (1)  ĠU L 265, 10.10.2005, p. 2.

      ABBOZZ
      DEĊIŻJONI … TAL-KUMITAT TA' ASSOĊJAZZJONI UE-ALĠERIJA
      ta'…
      rigward il-modifika tal-kundizzjonijiet ta' applikazzjoni tal-preferenzi tariffarji għall-prodotti agrikoli u l-prodotti agrikoli pproċessati stabbiliti fl-Artikolu 14 tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu tal-Alġerija, min-naħa l-oħra
      IL-KUMITAT TA' ASSOĊJAZZJONI UE-ALĠERIJA,
      Filwaqt li jikkunsidra l-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu tal-Alġerija, min-naħa l-oħra (1),
      Billi:

                  (1)

                  Minħabba d-diffikultajiet li ltaqgħet magħhom ir-Repubblika Demokratika tal-Poplu tal-Alġerija (“l-Alġerija”) fit-tneħħija tat-tariffi tad-dazji doganali għal prodotti agrikoli u l-prodotti agrikoli pproċessati f'konformità mal-kundizzjonijiet stipulati fil-Protokolli Nru 2 u 5 tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu tal-Alġerija, min-naħa l-oħra (il-“Ftehim ta' Assoċjazzjoni”), grupp ta' esperti tal-Kummissjoni Ewropea u l-Alġerija ltaqa' sitt darbiet bejn Settembru 2010 u Lulju 2011.

                  (2)

                  B'riżultat tal-konsultazzjonijiet, intlaħaq ftehim dwar il-modifiki aċċettabbli għad-dazji bażiċi, il-kwantitajiet u l-iskeda tat-tneħħija tat-tariffi inizjalment previsti, skont il-kundizzjonijiet stipulati fil-Protokolli Nru 2 u 5 għall-Ftehim ta' Assoċjazzjoni.

                  (3)

                  L-Artikolu 16 tal-Ftehim ta' Assoċjazzjoni jipprevedi, taħt ċerti kundizzjonijiet, il-modifika eventwali unilaterali tal-arranġamenti tariffarji miftiehma. Madankollu, il-Parti li tagħmel il-modifika għandha tagħti lill-importazzjonijiet li joriġinaw mill-Parti l-oħra, vantaġġ kumparabbli. F'konformità mal-Artikolu 16(2) tal-Ftehim ta' Assoċjazzjoni, il-Kumitat ta' Assoċjazzjoni UE-Alġerija (“il-Kumitat ta' Assoċjazzjoni”) għandu jiltaqa' biex iqis l-interessi ta' dik il-Parti.

                  (4)

                  Bis-saħħa tal-Artikolu 97 tal-Ftehim ta' Assoċjazzjoni, il-Kumitat ta' Assoċjazzjoni għandu s-setgħa li jieħu d-deċiżjonijiet għall-ġestjoni ta' dak il-Ftehim. Huwa għalhekk neċessarju li l-Kumitat ta' Assoċjazzjoni jadotta deċiżjoni fir-rigward tal-modifiki previsti,

            ADOTTA DIN ID-DEĊIŻJONI:
      Artikolu 1
      Il-kundizzjonijiet tar-rata u ż-żmien miftiehem matul il-konsultazzjonijiet bilaterali u stipulati fl-Anness għal din id-Deċiżjoni għandhom jimmodifikaw il-kundizzjonijiet tariffarji inizjalment stabbiliti għal prodotti agrikoli u prodotti agrikoli pproċessati rispettivi tal-Protokolli Nru 2 u 5 tal-Ftehim ta' Assoċjazzjoni.
      Artikolu 2
      Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

         Magħmul fi …,

               Għall-Kunsill ta' Assoċjazzjoni UE-Alġerija

               Il-President

         (1)  ĠU UE L 265, 10.10.2005, p. 2.

         ANNESS

                     1.

                     Wara l-preżentazzjoni ta' talba formali mir-Repubblika Demokratika tal-Poplu tal-Alġerija (l-“Alġerija”) għar-reviżjoni tal-iskeda tat-tneħħija tat-tariffi fuq il-prodotti agrikoli u l-prodotti agrikoli pproċessati matul il-ħames sessjoni tal-Kunsill ta' Assoċjazzjoni li saret fis-15 ta' Ġunju 2010 u wara sitt sessjonijiet ta' konsultazzjonijiet, fil-11 ta' Lulju 2011 iż-żewġ partijiet qablu fuq dispożizzjonijiet ġodda li jimmodifikaw id-dispożizzjonijiet tariffarji previsti fil-Protokolli Nru 2 u 5 tal-Ftehim ta' Assoċjazzjoni Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika Popolari tal-Alġerija, min-naħa l-oħra (“il-Ftehim ta' Assoċjazzjoni”), u dan, fuq il-bażi ta' lista ta' 36 sottointestaturi tariffarji (34 sottointestaturi ta' prodotti agrikoli u żewġ sottointestaturi għall-prodotti agrikoli pproċessati).

                     2.

                     Skont l-Artikolu 16 tal-Ftehim ta' Assoċjazzjoni, il-parti li timmodifika l-arranġamenti stipulati f'dak il-Ftehim għandha tagħti lill-parti l-oħra kumpens b'effett ekwivalenti.
                     Il-memorandum Alġerin ta' Ġunju 2010 ippreveda t-tneħħija ta' 34 sottointestaturi tariffarji preferenzjali għall-Unjoni ta' prodotti agrikoli u żewġ sottointestaturi għal prodotti agrikoli pproċessati.

                     3.

                     Wara sitt laqgħat (bejn Settembru 2010 u Lulju 2011) konklużi bi Ftehim fil-forma ta' memorandum datat il-11 ta' Lulju 2011, il-Partijiet qablu dwar it-tneħħija ta' 25 sottointestaturi preferenzjali għal prodotti agrikoli fil-Protokoll Nru 2 tal-Ftehim ta' Assoċjazzjoni u żewġ subintestaturi għal prodotti agrikoli pproċessati fil-Protokoll Nru 5 għal Ftehim ta' Assoċjazzjoni għall-esportazzjonijiet tal-Unjoni lejn l-Alġerija. Laħqu ftehim ukoll dwar il-kumpens għall-Unjoni b'effett ekwivalenti f'termini ta' telf tad-dazji doganali għall-operaturi tal-Unjoni biż-żieda ta' żewġ subintestaturi tariffarji preferenzjali għall-prodotti agrikoli: annimali tal-ifrat ħajjin ta' razza pura għat-tnissil u l-qamħ komuni minbarra għaż-żrigħ.
                     Id-dettalji ta' dawn il-bidliet jinsabu fl-Anness.

                     4.

                     It-tariffi preferenzjali stabbiliti inizjalment fil-Protokolli Nru 2 u 5 tal-Ftehim ta' Assoċjazzjoni għandhom japplikaw għall-bqija tal-prodotti msemmija fl-Artikolu 14(2) ta' dak il-Ftehim.

                     5.

                     Il-modifiki għall-arranġamenti tariffarji stipulati fil-Protokolli Nru 2 u 5 għall-Ftehim ta' Assoċjazzjoni ġew applikati unilateralment mill-Alġerija mill-1 ta' Jannar 2011 u ġew riveduti wara konsultazzjonijiet bejn il-Partijiet. L-Alġerija applikat id-dispożizzjonijiet li ġejjin mill-1 ta' Ottubru 2012.
                     Il-kwoti preferenzjali mogħtija lill-Unjoni fil-Protokoll Nru 2 għall-Ftehim ta' Assoċjazzjoni rigward il-prodotti agrikoli li ġejjin ġew imħassra mill-Alġerija fl-1 ta' Ottubru 2012:

                                 Nomenklatura Alġerina

                                 Deskrizzjoni

                                 Tariffa applikata
                                 (%)

                                 Tnaqqis fid-dazji doganali
                                 (%)

                                 Kwoti tariffarji preferenzjali
                                 (tunnellati)

                                 Kodiċi tal-Unjoni

                                 0105.11.10

                                 Flieles ta' jum wieħed imsejħa “laħam”

                                 5

                                 100

                                 20

                                 0105.11

                                 0105.11.20

                                 Flieles ta' jum wieħed imsejħa “għall-bajd”.

                                 5

                                 0105.11.30

                                 Flieles ta' jum wieħed imsejħa “għat-tnissil - laħam”

                                 5

                                 0105.11.40

                                 Flieles ta' jum wieħed imsejħa “għat-tnissil - għall-bajd”

                                 5

                                 0713.10.90

                                 Piżelli

                                 5

                                 100

                                 3 000

                                 0713.10.90

                                 0713.20.90

                                 Ċiċri

                                 5

                                 0713.20.00

                                 0713.31.90

                                 Fażola tal-ispeċi mungo, hepper, radiata

                                 5

                                 0713.31.00

                                 0713.32.90

                                 Fażola “żgħira ħamra”

                                 5

                                 0713.32.00

                                 0713.33.90

                                 Fażola komuni

                                 5

                                 0713.33.90

                                 0713.39.90

                                 Fażola oħra

                                 5

                                 0713.39.00

                                 0713.40.90

                                 Għads

                                 5

                                 0713.40.00

                                 0713.50.90

                                 Ful

                                 5

                                 0713.50.00

                                 0713.90.90

                                 Ħaxix leguminuż ieħor bil-qoxra

                                 5

                                 0713.90.00

                                 0805.10.00

                                 Larinġ

                                 30

                                 20

                                 100

                                 0805.10

                                 0805.20.00

                                 Mandolin (inklużi t-tangerines u s-satsumas); klementini, wilkings u ibridi simili taċ-ċitru

                                 30

                                 0805.20

                                 0805.40.00

                                 Grejpfrut u pomelos

                                 30

                                 0805.40

                                 0805.50.00

                                 Ċitru (Citrus limon, Citrus limonum) u limes (Citrus aurantifolia, Citrus latifolia)

                                 30

                                 0805.50

                                 0805.90.00

                                 Frott taċ-ċitru ieħor

                                 30

                                 0805.90

                                 1105.20.00

                                 Laqx granulat u u gerbub forma ta' pellets, ta' patata

                                 30

                                 20

                                 100

                                 1105.20.00

                                 1107.10.00

                                 Malt mhux inkaljat

                                 30

                                 100

                                 1 500

                                 1107.10

                                 1108.12.00

                                 Lamtu tal-qamħirrun

                                 30

                                 20

                                 1 000

                                 1108.12

                                 2005.40.00

                                 Piżelli (Pisum Sativum) ippreparati jew ippreservati mod ieħor milli bil-ħall jew bl-aċtu aċetiku, mhux friżati, ħlief prodotti taħt l-intestatura 20 06 .

                                 30

                                 100

                                 200

                                 2005.40

                                 2005.60.00

                                 Asparagu

                                 30

                                 100

                                 500

                                 2005.60

                                 2005.90.00

                                 Ħxejjex oħrajn u taħlit tal-ħxejjex

                                 30

                                 20

                                 200

                                 2005.99

                                 2007.99.00

                                 Preparazzjonijiet mhux omoġenizzati ħlief dawk taċ-ċitru

                                 30

                                 20

                                 200

                                 2007.99

                           Il-kwoti preferenzjali mogħtija lill-Unjoni fl-Anness 2 għall-Protokoll Nru 5 għall-Ftehim ta' Assoċjazzjoni rigward il-prodotti agrikoli li ġejjin ġew imħassra mill-Alġerija fl-1 ta' Ottubru 2012:

                                 Nomenkaltura Alġerina

                                 Deskrizzjoni

                                 Tariffa applikata
                                 (%)

                                 Tnaqqis fid-dazji doganali
                                 (%)

                                 Kwoti tariffarji preferenzjali
                                 (tunnellati)

                                 Kodiċi tal-Unjoni

                                 2105.00.00

                                 Ġelati u silġ ieħor li jittiekel

                                 30

                                 20

                                 3505.10.00

                                 Destrini u lamti oħrajn modifikati

                                 15

                                 100

                           Il-kwoti preferenzjali mogħtija lill-Unjoni fil-Protokoll Nru 2 tal-Ftehim ta' Assoċjazzjoni rigward il-prodotti agrikoli li ġejjin ġew sostitwiti mill-Alġerija fl-1 ta' Ottubru 2012 kif ġej:

                                 Nomenkaltura Alġerina

                                 Deskrizzjoni

                                 Tariffa applikata
                                 (%)

                                 Tnaqqis fid-dazji doganali
                                 (%)

                                 Kwoti tariffarji preferenzjali
                                 (tunnellati)

                                 Kodiċi tal-Unjoni

                                 0102.10.00

                                 Annimali tal-ifrat ħajjin ta' razza pura għat-tnissil

                                 5

                                 100

                                 4 950

                                 0102.10.00

                                 1001.90.90

                                 Prodotti oħra ħlief tal-qamħ jew żerriegħa

                                 5

                                 100

                                 403 000

                                 1001.90.99

                           Il-kwoti preferenzjali mogħtija lill-Unjoni fil-Protokoll Nru 2 tal-Ftehim ta' Assoċjazzjoni rigward il-prodotti agrikoli li ġejjin ġew stabbiliti mill-ġdid fl-intier tagħhom mill-Alġerija fl-1 ta' Ottubru 2012:

                                 Nomenklatura Alġerina

                                 Deskrizzjoni

                                 Tariffa applikata
                                 (%)

                                 Tnaqqis fid-dazji doganali
                                 (%)

                                 Kwoti tariffarji preferenzjali
                                 (tunnellati)

                                 Kodiċi tal-Unjoni

                                 0102.90.10

                                 Baqar tal-ħalib

                                 5

                                 100

                                 5 000

                                 0102.90

                                 0102.90.20

                                 Erieħ tqal u li welldu

                                 5

                                 0102.90.90

                                 Oħrajn

                                 30

                                 0406.90.10

                                 Ġobon artab nej jew ippressat nofsu msajjar jew imsajjar

                                 30

                                 100

                                 800

                                 0406.90
                                 (ħlief 90.01 )

                                 0406.90.90

                                 Ġobon ieħor (tat-tip Taljan u gouda)

                                 30

                                 10.03.00.90

                                 Barli ħlief żerriegħa

                                 15

                                 50

                                 200 000

                                 1003.00.90

                                 1517.10.00

                                 Marġerina, ħlief marġerina likwida

                                 30

                                 100

                                 2 000

                                 1517.10

                                 1517.90.00

                                 Oħrajn

                                 30

                                 1517.90

                                 1701.99.00

                                 Zokkor tal-kannamieli jew tal-pitravi u sukrożju kimikament pur, f'forma solida, mhux biż-żieda ta' sustanzi tat-togħma jew koloranti

                                 30

                                 100

                                 150 000

                                 1701.99